CELEX: 31962R0049
Language: lt
Date: 1962-06-29 00:00:00
Title: Tarybos reglamentas Nr. 49, iš dalies keičiantis tam tikrų dokumentų, susijusių su bendrąja žemės ūkio politika, įsigaliojimo datą

Svarbus teisinis pranešimas

|

31962R0049

Oficialusis leidinys 053 , 01/07/1962 p. 1571 - 1572 specialusis leidimas suomių kalba: skyrius 3 tomas 1 p. 0031  specialusis leidimas švedų kalba: skyrius 3 tomas 1 p. 0031  specialusis leidimas danų kalba: serija I skyrius 1959-1962 p. 0178  specialusis leidimas anglų kalba: serija I skyrius 1959-1962 p. 0201  specialusis leidimas ispanų kalba: skyrius 08 tomas 1 p. 0051  specialusis leidimas portugalų kalba skyrius 08 tomas 1 p. 0051 

		Tarybos reglamentas Nr. 49iš dalies keičiantis tam tikrų dokumentų, susijusių su bendrąja žemės ūkio politika, įsigaliojimo datąEUROPOS EKONOMINĖS BENDRIJOS TARYBA,atsižvelgdama į Europos ekonominės bendrijos steigimo sutartį, ypač į jos 42, 43 ir 44 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę,kadangi Tarybos reglamentai Nr. 19–23, 25 ir 26, susiję su bendrąja žemės ūkio politika, ir Tarybos sprendimas dėl minimalių kainų nustato, kad dauguma šių dokumentų nuostatų bus taikoma nuo 1962 m. liepos 1 d.;kadangi valstybėms narėms turėtų būti suteiktas pagrįstas laikotarpis, kad jos galėtų veiksmingai taikyti minėtus dokumentus bei Tarybos ir Komisijos priimtas įgyvendinimo nuostatas, nes kai kurios iš jų negalėjo būti priimtos anksčiau, kaip prieš pat 1962 m. liepos 1 d.;tačiau kadangi grūdų, išskyrus kukurūzus, rinkos metai Bendrijoje prasideda liepos 1 d. arba apie tą laiką; kadangi dėl to gali pasidaryti būtina 1962–1963 rinkos metų atžvilgiu imtis priemonių vidaus rinkoje nuo 1962 m. liepos 1 d.,PRIĖMĖ ŠĮ REGLAMENTĄ:1 straipsnis1. 1962 m. liepos 30 d. pakeičiama į 1962 m. liepos 1 d.:a) Tarybos reglamento Nr. 19 dėl nuoseklaus bendro grūdų rinkos organizavimo 23 ir 29 straipsniuose;b) Tarybos reglamento Nr. 20 dėl nuoseklaus bendro kiaulienos rinkos organizavimo 17 ir 23 straipsniuose;c) Tarybos reglamento Nr. 21 dėl nuoseklaus bendro kiaušinių rinkos organizavimo 13, 14 ir 20 straipsniuose;d) Tarybos reglamento Nr. 22 dėl nuoseklaus bendro paukštienos rinkos organizavimo 14 ir 20 straipsniuose;e) Tarybos reglamento Nr. 23 dėl nuoseklaus bendro vaisių ir daržovių rinkos organizavimo 2 straipsnio 3 dalyje ir 16 straipsnyje;f) Tarybos reglamento Nr. 25 dėl bendrosios žemės ūkio politikos finansavimo 8 straipsnyje;g) Tarybos reglamento Nr. 26 dėl tam tikrų konkurencijos taisyklių taikymo žemės ūkio produktų gamybai ir prekybai 5 straipsnyje;h) Tarybos sprendimo dėl minimalių kainų 11 straipsnyje.2. 1962 m. liepos 29 d. pakeičiama į 1962 m. birželio 30 d. Tarybos reglamento Nr. 23 9 straipsnio 2 dalies a punkte.3. Tačiau tam, kad būtų taikomi Tarybos reglamentai Nr. 19–22, pirmieji mokesčių sistemos įgyvendinimo metai baigiasi 1962 m. birželio 30 d.4. Nuo 1962 m. liepos 1 d. valstybių narių vyriausybės imasi visų priemonių, būtinų, kad nuo 1962 m. liepos 30 d. vidaus rinkoje įsigaliotų Tarybos reglamento Nr. 19 dėl bendro grūdų rinkos organizavimo nuostatos.2 straipsnisŠis reglamentas įsigalioja 1962 m. liepos 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1962 m. birželio 29 d.Tarybos varduPirmininkasM. Couve de Murville--------------------------------------------------